《李陵台约应奉冯昂霄同赋》
元代·陈孚

落日悲笳鸣，阴风起千嶂。何处见长安，夜夜倚天望。

臣家羽林中，三世汉飞将。尚想甘泉宫，虎贲拥仙仗。

臣岂负朝廷，忠义夙所尚。横天青茫茫，万里隔亭障。

可望不可到，血泪堕汪漾。空有台上石，至今尚西向。

作者简介：陈孚（1259 — 1309）元代学者。字刚中，号勿庵，浙江临海县太平乡石唐里（今白水洋镇松里）人。至元年间，上《大一统赋》，后讲学于河南上蔡书院，为山长，曾任国史院编修、礼部郎中，官至天台路总管府治中。诗文不事雕琢，纪行诗多描摹风土人情，七言古体诗最出色，著有《观光集》、《交州集》等。